paragraph_text: Geotermalna elektrana Svartsengi nalazi se na jugozapadnom dijelu Islanda, 4 km sjeverno od Grindavika. U elektrani Svartsengi, pregrijana voda ispušta se iz tla u blizini toka lave i koristi se za pokretanje turbina koje proizvode električnu energiju. Nakon što prođu kroz turbine, para i topla voda prolaze kroz izmjenjivač topline kako bi osigurali toplinu za općinski sustav grijanja tople vode. Zatim se voda dovodi u geotermalno lječilište zvano Plava laguna koja je popularna turistička atrakcija za kupanje. Elektrana Svartsengi je prva geotermalna elektrana u svijetu koja kombinira proizvodnju električne energije i proizvodnju tople vode za daljinsko grijanje. Radi se o kogeneracijskom postrojenju čiji je ukupni proizvodni kapacitet 76,5 MW električne energije, te 150 MW toplinske energije. |400px|thumb|Central|Plava laguna s geotermalnom elektranom u pozadini